နီးတကျက်ကျက် ဝေးတသက်သက်

နီးတကျက်ကျက် ဝေးတသက်သက် သည် မြန်မာဆိုရိုးစကား ဖြစ်သည်။

အဓိပ္ပာယ်

နီးတကျက်ကျက် ဝေးတသက်သက် ဆိုသည်မှာ အလွန်ခင်မင်ရင်းနှီးသော သူငယ်ချင်းများ သို့မဟုတ် လင်မယားများ အတူတကွ အချိန်ကြာမြင့်စွာ နေထိုင်ပါက မကြာခဏ အချင်းများရန် ဖြစ်တတ်သော်လည်း ဝေးကွာသွားချိန်တွင်မူ တစ်ဦးကိုတစ်ဦး လွမ်းဆွတ်တမ်းတနေတတ်သည်ဟု ဆိုလိုသည်။ ဤဆိုရိုးစကားသည် လူမှုဆက်ဆံရေး၏ သဘောသဘာဝကို ဖော်ပြသည်။ ရင်းနှီးသော ဆက်ဆံရေးများတွင် ပဋိပက္ခများ ဖြစ်ပေါ်တတ်သော်လည်း ထိုဆက်ဆံရေး၏ တန်ဖိုးကို ဝေးကွာမှသာ သိရှိလာတတ်ကြသည်။ "ကျက်ကျက်" ဆိုသည်မှာ အနည်းငယ် စကားများရန်ဖြစ်ခြင်းကို ဆိုလိုပြီး "သက်သက်" ဆိုသည်မှာ လွမ်းဆွတ်တမ်းတခြင်းကို ဆိုလိုသည်။

ကိုးကားချက်များ

   “နီးတကျက်ကျက် ဝေးတသက်သက်ဆိုသော စကားကဲ့သို့ နှင်းနုနှင့် ဝေးလာခဲ့ခါမှ ကျွန်တော်သည် ကောင်မလေးအပေါ် ပိုပြီး သတိရမိ၊ အောက်မေ့ မိ၊… တမ်းတမိခဲ့သောကြောင့်…၊” [၁၃၁၆] မြဝတီ၊၂၊ ၁၁။ ၂၃၀။
   "လင်နှင့်မယား ပြဿနာပေါ်တယ်ဆိုတာ အတူတူနေချိန်များလို့ ဖြစ်ရတာ… အတူနေရချိန်နည်းရင် လင်နဲ့မယား တာဝန်ကျေရုံ ပြောဆိုဆက်ဆံရတော့ ပိုခိုင်မြဲနိုင်တယ်၊ နီးတကျက်ကျက် ဝေးတသက်သက် သဘောပေါ့၊" [၁၃၃၉] ငွေတာရီ၊ ၂၁၁။ ၁၁၃။

ကိုးကား

Category:မြန်မာဆိုရိုးစကားများ